wickkiey/tamil-wikipedia-chunked huggingface dataset:
# கனடாவில் தமிழர் பொருளாதாரம்

**கனடாவில் தமிழர் பொருளாதாரம்** அல்லது கனேடியத் தமிழர் பொருளாதாரம் என்பது கனடா வாழ் தமிழர்களில் பொருளாதர நிலை, கட்டமைப்பு, தொழில்முனைவுகள், சிக்கல்கள் பற்றிது ஆகும்.  
பெரும்பாலான கனடியத் தமிழர்கள் உணவகங்கள், தொழிற்சாலைகள், வியாபார அங்காடிகள், சுத்தம் செய்யும் சேவை நிறுவனங்கள் ஆகியவற்றில் தொழிலாளிகாளாக வேலை செய்கின்றார்கள். குறிப்பிடத்தக்க தொகையினர் சிறு பொருள் சேவை வியாபார தாபனங்களை தொடங்கி நடத்தி வருகின்றார்கள். பெரும்பானமையானவை தமிழ் சமூகத்துனுள்ளேயே தங்களை சந்தைப்படுத்துகின்றார்கள். குறிப்பிடத்தக்க தொகையினர் மருத்துவம், நிதித்துறை, பொறியியல் போன்ற உயர் தொழில் திறன் வேண்டிய துறைகளில் இயங்கி வருகின்றார்கள்.
# கனடாவில் தமிழர் கல்வி

**கனடாவில் தமிழர் கல்வி** என்பது கனடாவில் தமிழர்களின் கல்வி நிலை, தமிழ் மாணவர்கள், கல்வி அமைப்புகள், சமூக எதிர்பாப்புக்கள் என்பன பற்றியது ஆகும். குடிவரவுச் சூழ்நிலை, தலைமுறை சார்ந்து கனடியத் தமிழ்ச் சமூக கல்வி நிலைமை நிறைய வேறுபடுகிறது.  
ஈழப் போராட்டம் காரணமாக இங்கு தமது இளைய பருவத்தில் குடிபெயர்ந்தவர்கள் பலர் பொருளாதாரச் சுமை காரணமாக உயர் கல்வியைப் பெறவில்லை. அதேவேளை இங்கு பிறந்த அடுத்த தலைமுறையினரில் பெரும்பான்மையினர் பல்கலைக்கழக அல்லது கல்லூரிப் படிப்புக்களை மேற்கொள்கிறார்கள்.
# கபீர் புரஸ்கார் விருது

**கபீர் புரஸ்கார் விருது** என்பது இந்திய உள்துறை அமைச்சகத்தால் வழங்கப்படும் ஒரு விருது ஆகும்.
# கபீர் புரஸ்கார் விருது

## நோக்கம்

சமுதாய மற்றும் வகுப்பு நல்லிணக்கத்துக்காக வழங்கப்படும் ஒரு விருதாகும். ஒரு சாதி, இனம், வகுப்பை சேர்ந்தவர்கள் பிற சாதி, இன வகுப்பை சேர்ந்தவர்களையோ அல்லது அவர்களின் உடைமைகளையோ வகுப்பு கலவரத்தின் போதோ அல்லது தொடரும் வன்முறையிலோ காப்பாற்றுவோரின் உடல் மற்றும் மனவலிமையைப் பாராட்டும் வகையில் ஆண்டுதோறும் வழங்கப்பட்டு வருகிறது.
# கபீர் புரஸ்கார் விருது

## விருதுத்தொகை

மூன்று வகையான ப் பரிசுத் தொகை வழங்கப்படுகிறது. இந்திய ரூபாயில் முதலாம் நிலையில் 20,000, இரண்டாம் நிலையில் 10,000, மூன்றாம் நிலையில் 5,000 என வழங்கப்படுகிறது. கூடவே பொருத்தமான மேற்கோளுடன் சான்றிதழும் வழங்கப்படுகிது.
# கபீர் புரஸ்கார் விருது

## தகுதிகள்

ஆயுதப்படைகள், காவல் படைகள் மற்றும் அங்கீகரிக்கப்பட்ட தீயணைப்பு துறையினர்கள் , அரசு ஊழியர்கள்
கடமையின் ஒரு பகுதியாக இல்லாமல்,
பொது மக்களான அனைத்து பாலினத்தினருக்கும், இந்திய குடிமக்களும் இந்த விருதுக்கு தகுதியுடையவர்கள் ஆவார்கள்.  
ஆபத்தான சூழ்நிலையின் போது ஒரு உயிர்களை பாதுகாக்க ஒருவரின் தைரியமான நேர்மையான செயல்பாடுகளுக்காகவும், வகுப்புக் கலவரத்தின் போது
மற்றொரு சமூகத்தின் உறுப்பினர்களின் வாழ்க்கை மற்றும் சொத்தை பாதுகாக்கப்பவர்களுக்கோ, சாதி மோதல்களின் போது
மற்றொரு சாதியின் உறுப்பினர்களின் உயிரையோ சொத்தையோ பாதுகாப்பவர்களுக்கும், இன மோதல்களின் போது மற்றொரு இனக்குழுவின் உறுப்பினர்களின் உயிரையும் சொத்தையும் காப்பாற்றுதற்காவும், இந்திய உள்துறை அமைச்சகத்தால் இவ்விருது வழங்கப்படுகிறது.
# சுகுமார் அழீக்கோடு

** சுகுமார் அழிக்கோடு** (*Sukumar Azhikode*, , மே 26, 1926 - சனவரி 24, 2012) மலையாள மொழி இலக்கியத்திற்கும் இந்திய மெய்யியல் குறித்தும் ஆற்றிய பங்களிப்புக்களுக்காக அறியப்படும் ஓர் இந்திய எழுத்தாளர், விமரிசகர், பேச்சாளர் ஆவார். மே 26, 1926 இல் கேரளத்தின் கண்ணூர் மாவட்டத்திலுள்ள *அழிக்கோடு* என்ற சிற்றூரில் பிறந்த சுகுமார் கேரளாவின் திருச்சூர் நகர் அண்மையில் உள்ள *இரவிமங்கலத்தில்* மணம் புரியாதவராக வாழ்ந்து வந்தார்.
# சுகுமார் அழீக்கோடு

## கல்வியும் பணிவாழ்வும்

சுகுமார் அழிக்கோடு 1946 ஆம் ஆண்டில் தமது இளங்கலை பட்டத்தை வணிகவியலில் பெற்றார். பின்னர் கற்பித்தலில் இளங்கலைப் பட்டம், சமசுகிருதம் மற்றும் மலையாளத்தில் முதுகலை பட்டம் என பட்டங்கள் பெற்று இறுதியில் மலையாள மொழியில் ஆய்வு செய்து *மலையாள சாகித்திய விமர்சனம்* என்ற ஆய்வேட்டிற்காக முனைவர் பட்டமும் பெற்றார். ஆசிரியராக ராஜாஸ் உயர்நிலைப்பள்ளி, சிரக்கல், புனித அலோசியசு கல்லூரி, மங்களூரு, தேவகிரி கல்லூரி, கோழிக்கோடு ஆகிய நிறுவனங்களில் பணியாற்றினார். பின்னர் எஸ் என் எம் பயிற்சிக் கல்லூரி, மூட்டக்குன்னத்தில் கல்லூரி முதல்வராகப் பணியாற்றினார். கோழிக்கோடு பல்கலைக்கழகத்தில் இணை துணைவேந்தராகப் பணியாற்றிய சுகுமார் 1986 ஆம் ஆண்டில் பணிஓய்வு பெற்றார்.
# சுகுமார் அழீக்கோடு

## விருதுகள்

சுகுமாரின் மிகச்சிறந்த படைப்பாக இந்திய மெய்யியல் வேதங்கள் மற்றும் உபநிடதங்களை குறித்த *தத்வமசி* (1984, மலையாளம்) என்ற நூல் கருதப்படுகிறது. இந்த படைப்பிற்கு 12 விருதுகள் வரை சுகுமார் அழிக்கோடு பெற்றுள்ளார். இவற்றில் இந்திய சாகித்திய அகாதமி விருது, கேரள மாநில சாகித்திய அகாதமி விருது, வயலார் விருது மற்றும் இராசாசி விருது என்பன குறிப்பிடத்தக்கன. தமது வாழ்நாள் சாதனைக்காக பகரைன் கேரளீய சமாஜத்தின் சாகித்திய விருதும் பெற்றுள்ளார்.  
2007, சனவரியில் பத்மசிறீ விருது வழங்கப்பட்டபோது அனைவரையும் சமனாகக் கருதும் இந்திய அரசியலமைப்பிற்கு இது முரணானது எனக் கூறி வாங்க மறுத்தார்.
# சாலுமரத திம்மக்கா

*சாலுமரத* **திம்மக்கா** *(Thimmakka*; கன்னடம் - ಸಾಲುಮರದ ತಿಮ್ಮಕ್ಕ)(30 சூன் 1911 – 14 நவம்பர் 2025) இந்தியாவின் கருநாடக மாநிலத்தைச் சேர்ந்த பசுமை ஆர்வலர் மற்றும் செயல்பாட்டாளர் . கருநாடக மாநில நெடுஞ்சாலையில் நான்கு கிலோமீட்டர் நீளத்திற்கு ஏறக்குறைய 284 ஆலமரங்களை இவர் நட்டுப் பராமரித்துள்ளது குறிப்பிடத்தக்கது. இவரது இப்பணிக்காக இந்திய அரசு இவருக்கு தேசிய குடிமகன் விருது வழங்கியுள்ளது.
# சாலுமரத திம்மக்கா

## ஆரம்பகால வாழ்க்கை

திம்மக்கா கர்நாடக மாநிலத்தின் தும்கூர் மாவட்டத்தில் உள்ள சிற்றூரில் பிறந்தவர். பெங்களூர் கிராமப்புற மாவட்டத்தில் உள்ள ஹுலிகல்லு எனும் ஊரினரான சிக்கையா என்பவரை மணமுடித்து அந்த ஊருக்கு இடம் பெயர்ந்தார் இவர் இளம் வயதில் திருமணம் செய்தவர். திம்மக்கா. திருமணமாகிப் பல வருடங்களாகியும் மக்கட்பேறு இல்லாததால் திம்மக்கா பொட்டல் காடாக இருந்த கூதூர்ச் சாலைகளின் இரு மருங்கிலும் ஆலமரக் கன்றுகளை நடத்துவங்கியதாய்க் கூறப்படுகிறது.
# சாலுமரத திம்மக்கா

## சாதனைகள்

திம்மக்காவின் இப்பணிக்கு அவர் கணவரும் உதவ முதல் வருடத்தில் பத்து மரங்கள், இரண்டாமாண்டில் 15, மூன்றாமாண்டில் 20 எனத் தொடங்கிய அரும்பணி 284 மரங்கள் வரை தொடர்ந்தது. இவற்றின் மதிப்பு 1.5 மில்லியன் உரூபாய் என மதிப்பிடப்பட்டுள்ளது.
# குளிர் (விளையாட்டு)

**குளிர்** என்பது சிறுவர்களுக்கு ஒரு விளையாட்டுக் கருவி.  
குளிர் கருவியைச் சுற்றும்போது கடக் கடக் என ஓர் ஓசை உண்டாகும். அது சிறுவர்களுக்கு இன்பம் பயக்கும். சற்று பெரிதான வலிமையான குளிர் தினைப்புனம் காக்கும் மகளிர்க்கு ஓசையால் கிளிகளை விரட்ட உதவும் ஒரு கருவி. சங்க கால மகளிர் தினைப்புனம் காக்கும்போது தினைக்கதிர்களைக் கவர வரும் கிளிகளை ஓட்டக் குளிர் என்னும் கருவியைப் பயன்படுத்தினர்.
# குளிர் (விளையாட்டு)

## குளிர் கருவி ஓசை

குறிஞ்சிப்பாட்டு நூலில் இந்த இசைக்கருவிப் பற்றிக் குறிப்பிட்ட அதே கபிலர் இந்த இசைக்கருவி எழுப்பும் ஓசை மகளிர் குரல் போல் இருந்தது என்றும், அதன் ஓசையைக் கேட்டுக் கிளிகள் பறந்து ஓடாமல் பாட்டம் பாட்டமாகத் தினைப்புனத்தில் விழுந்தன என்றும், அதனைக் கண்டு தினைப்புனம் காத்த மகள் ஒருத்தி அழுதாள் என்றும் குறிப்பிடுகிறார்.
# ஜெய்ப்பூர் இலக்கிய விழா

**ஜெய்ப்பூர் இலக்கிய விழா ** (*Jaipur Literature Festival*) 2006ஆம் ஆண்டு முதல் ஒவ்வொரு ஆண்டும் *வெளிர்சிவப்பு வண்ண நகரம்* எனப் பெயர்பெற்றுள்ள இராசத்தான் மாநிலத்தின் ஜெய்ப்பூரில் நடைபெறும் இலக்கிய விழாவாகும். இங்குள்ள டிக்கி அரண்மனை ஓட்டல் விழா மையமாகத் திகழ்கிறது. இவ்விழா இந்தியாவில் மட்டுமன்றி ஆசியாவிலேயே பெரும் நிகழ்வாக இளங்குகிறது. நகரத்தின் மையத்திலுள்ள டிக்கி ஓட்டலின் அரங்கத்திலும் பூங்காக்களிலும் சனவரி மாதத்தில் நடைபெறும் இந்த விழாவில் இராசத்தானிய, இந்திய மற்றும் பன்னாட்டுப் படைப்புகள் கொண்டாடப்படுகின்றன.  
இந்த விழாவினை டீம்வொர்க் தயாரிப்பின் சஞ்சய் ராய் உருவாக்கிட எழுத்தாளர்கள் நமீதா கோகலே மற்றும் வில்லியம் டால்ரிம்பிள் விழா இயக்குநர்களாக உள்ளனர். ஃபெய்த் சிங் நிறுவிய ஜெய்ப்பூர் விரசத் பவுண்டேசன் இதற்கு முனைப்பாக விளங்கியது. ஜெய்ப்பூர் மரபுடமை பன்னாட்டு விழாவின் அங்கமாக 2006ஆம் ஆண்டு துவங்கிய இவ்விழா 2008ஆம் ஆண்டிலேயே தனது சொந்த வலிமையில் தனித்து இயங்கக்கூடிய ஒரு விழாவாக உதவியது. இந்த பவுண்டேசனின் சமூக இயக்குநர் வினோத் ஜோஷி இவ்விழாவின் மண்டலப் பரிந்துரையாளராக உள்ளார். விழாவின் அனைத்து நிகழ்ச்சிகளும் கட்டணமில்லாத இலவச நிகழ்வுகளாகும்.
# தி பிக் பேங் தியரி கதாப்பாத்திரங்களின் பட்டியல்

***தி பிக் பேங் தியரி*** (*The Big Bang Theory*) என்பது அமெரிக்க சூழ்நிலை காமெடி தொலைக்காட்சி தொடராகும், சக் லோரெ மற்றும் பில் பிராடி மூலம் உருவாக்கம் மற்றும் நிர்வாகத் தயாரிப்பு செய்யப்பட்டு, செப்டம்பர் 24, 2007 இல் சி.பி.எஸ் சானலில் ஒளிபரப்பாகத் துவங்கியது. கலிபோர்னியாவின் பசதினாவில் நடப்பதாக காட்சிகள் அமைக்கப்பட்டிருக்கின்றன.
# தி பிக் பேங் தியரி கதாப்பாத்திரங்களின் பட்டியல்

## லியோனார்டு

ஜானி கலேகி லியோனார்டு ஹோஃப்ஸ்டாடர், பிஎச்.டி.யாக - லியோனார்டு ஒரு இயற்பியல் பரிசோதனை அறிஞன், இவனது ஐக்யூ 173, 24வயதிலேயே தனது பிஎச்.டி.ஐப் பெற்று விட்டான். சகாவும் நண்பனுமான ஷெல்டன் கூப்பர் உடன் குடியிருப்பு வீட்டைப் பகிர்ந்து கொள்கிறான். இந்த தொடரில் ஒழுங்கு வழுவாதவனாக இவன் வருகிறான். அவனுக்கும் அண்டை வீட்டுப்பெண்ணான பென்னிக்கும் இடையிலான ரொமான்ஸைக் கொண்டு எழுத்தாளர்கள் விளையாடி இருக்கிறார்கள், இவர்கள் இருவருக்குமிடையில் தீர்க்கப்படாதிருக்கும் செக்சுவல் பதற்றம் நாடகத்தின் பிரதான உந்துசக்தியாக இருக்கிறது.
# தி பிக் பேங் தியரி கதாப்பாத்திரங்களின் பட்டியல்

## ஷெல்டன்

ஜிம் பார்சன்ஸ் ஷெல்டன் கூப்பர், பிஎச்.டி.யாக - கிழக்கு டெக்சாஸை பூர்வீகமாகக் கொண்ட இவன் ஒரு குழந்தை மேதையாக இருக்கிறான், 5ம் வகுப்பு முடித்த உடனேயே தன்னுடைய 11வது வயதிலேயே கல்லூரி படிப்பை துவங்கி விடுகிறான். ஒரு இயற்பியல் தத்துவ அறிஞராக, ஒரு முதுநிலைப் பட்டம், இரண்டு பிஎச்.டி.க்கள் கொண்டிருக்கும் இவன், ஐக்யூ 187 கொண்டிருக்கிறான். வழக்கான வேலைகளை மிகச் சரியாக நேரத்திற்கு செய்யும் வழக்கத்தை இவன் கொண்டிருக்கிறான்; சிரிப்பு, அவல நகைச்சுவை, கிண்டல் எதுவும் தெரியாது, பணிவு என்பது முழுமையாய்க் கிடையாது. இந்த குணாதிசயங்கள் தான் இந்த பாத்திரத்தின் நகைச்சுவைக்கு பிரதான ஆதாரங்களாக இருப்பதோடு ஏராளமான அத்தியாயங்களின் மையமாகவும் வருகிறது. ஷெல்டன் லியோனார்டு ஹோஃப்ஸ்டாடர் உடன் ஒரு குடியிருப்பு வீட்டை பகிர்ந்து கொண்டிருக்கிறான். நாள் முடிவில் ஷெல்டன் தினந்தோறும் வீட்டுக்கு குழந்தைகளாய் இருக்கும் தனது கற்பனை நண்பர்களை அனுப்புவான் என்கிறாள் அவனது இரட்டைப் பிறப்பு சகோதரி. ஷெல்டனின் பதில்: "அவர்கள் நண்பர்கள் இல்லை, கற்பனை சகாக்கள்".
# தி பிக் பேங் தியரி கதாப்பாத்திரங்களின் பட்டியல்

## பென்னி

கலே கியூகோ பென்னியாக - ஷெல்டன் மற்றும் லியோனார்டின் நண்பியாக இருக்கும் இவள், அவர்கள் வசிப்பிடத்திற்கு குறுக்கு எதிராய் வசிக்கிறாள். உள்ளூர் சீஸ்கேக் ஆலையில் வெயிட்ரஸ் ஆக வேலை செய்யும் இவள் நடிகையாகவும் ஆசை கொண்டிருக்கிறாள். இறுதிப் பெயர் வெளியிடப்படாத ஒரே பாத்திரம் இவளுடையது தான். நெப்ராஸ்கா, ஒமஹாவின் ஒரு பண்ணை ஒன்றில் வளர்க்கப்பட்ட இவள் தனக்கு அருகில் வசிக்கும் பழகத்தெரியாத நபர்களின் ஆர்வத்திற்குரிய விஷயங்களில் அநேகத்தை அறிந்து கொள்ளவும் அவசியமில்லாதவளாக இருக்கிறாள், இதில் இருந்து நகைச்சுவை தோண்டப்படுகிறது. அவளுக்கு ஷெல்டனுடன் ஒரு சண்டையிடும் நட்பும் இருக்கிறது, நகைச்சுவை மூட்டும் வகையில் இந்த இரண்டு பாத்திரங்களும் அடிக்கடி வெறுமனே ஒருவர்மீது ஒருவர் முட்டிக் கொள்கிறார்கள்.
# தி பிக் பேங் தியரி கதாப்பாத்திரங்களின் பட்டியல்

## ஹோவார்டு

சைமன் ஹெல்பர்க் ஹோவார்டு வோலோவிட்ஸ், பொறியியலில் முதுகலைப்பட்டடம். - ஒரு பொறியியலாளராக வேலை செய்யும் இவன் தனது தாயாருடன் வசிக்கிறான். இவர்கள் யூதர்கள். ஷெல்டன், லியோனார்டு, மற்றும் ராஜ் போலல்லாமல், ஹோவார்டு பிஎச்.டி. கொண்டிருக்கவில்லை. எம்ஐடியில் பொறியியல் முதுகலைப் பட்டத்தை தான் பெற்றிருப்பதை சுட்டிக் காட்டி இதனை நியாயப்படுத்துகிறான் அவன். பெண்களைக் கவருகிற மாதிரி பேசும் இவன் தன்னை ஒரு பெண்கள் விரும்பும் மனிதனாக கருதிக் கொள்கிறான், பென்னியிடம் இருந்து பொருத்தமான கவரப்பட்ட மறுமொழிகள் எதனையும் இவனால் பெற முடியவில்லை; ஆனாலும் மற்ற பெண்களிடையே இவன் ஓரளவுக்கு வெற்றி பெற்றிருக்கிறான்.
# தி பிக் பேங் தியரி கதாப்பாத்திரங்களின் பட்டியல்

## ராஜேஷ்

குணால் நாயர் ராஜேஷ் கூத்ராப்பாலி, பி.எச்.டி - இந்தியாவின் புது டெல்லியை பூர்விகமாகக் கொண்டு வரும் ராஜேஷ் கலிபோர்னியா தொழில்நுட்ப பல்கலைக்கழகத்தில் ஒரு துகள் வான்கோளவியல் அறிஞராக வேலை செய்கிறான். பெண்களுக்கு முன்னால் அவன் பேசுவதே ஏறக்குறைய கேட்காது என்கிற அளவுக்கு கூச்ச சுபாவமுடையவன்; நிகழ்ச்சியின் காட்சிகள் பெரும்பாலும் பென்னி இருப்பதாகத் தான் இருக்கும் என்பதால், இவனது உரையாடல் பற்றாக்குறையானது பல சமயங்களில் அங்கிருக்கும் மற்ற பாத்திரங்களால் இவன் இருட்டடிப்பு செய்யப்படும்படி ஆகி விடுகிறது. மதுவும் பரிசோதனை மருந்துகளும் தான் அவனது நீடித்த கூச்ச உணர்வுக்கு தற்காலிக தீர்வுகளாக இருக்கின்றன. ஆனாலும், ஒரு சந்தர்ப்பத்தில் பென்னியிடம் இவை எவற்றின் உதவியுமின்றி அவன் மன்னிப்பு கேட்கும் உரையாடலை நிகழ்த்தி விடுகிறான். டாக்டர்.வி.எம்.கூத்ராப்பாலி மற்றும் அவரது திருமதி என்று அறிமுகப்படுத்தப்படும் அவனது பெற்றோர் வெப்கேமரா வழியாக காட்டப்படுகின்றனர்; அவனது தந்தை ஒரு மகளிர் மருத்துவராக இருக்கிறார், மற்றும் ஒரு பென்ட்லி ஓட்டிக் கொண்டிருக்கிறார், இந்தியாவில் தான் ஒரு வறுமைச் சூழலில் வளர்க்கப்பட்டதாக கூறிக் கொள்ளும் போதெல்லாம் அவனுக்கு எடுத்துக் காட்டப்படும் உண்மைகள் இவை.
# தி பிக் பேங் தியரி கதாப்பாத்திரங்களின் பட்டியல்

## ஏமி ஃபாரா ஃப்வுலர்

மாயின் பியாலிக் டாக்டர்.ஏமி ஃபாரா ஃப்வுலராக சீசன் 4-இன் இறுதியில் இருந்து நடிக்கிறார்.
# தி பிக் பேங் தியரி கதாப்பாத்திரங்களின் பட்டியல்

## லெஸ்லி விங்கிள்

சாரா கில்பர்ட் லெஸ்லி விங்கிள், பிஎச்.டியாக (சீசன் 1 இல் இருந்து இடம்பிடித்து வருகிறார்) - இவர் ஒரு இயற்பியல் பரிசோதனை அறிஞராக பணிபுரிகிறாள், நிகழ்ச்சியில் அவ்வப்போது ஹோவார்டு மற்றும் லியோனார்டு இருவருடனும் உறங்குகிறாள். அவளுக்கு ஷெல்டனுடன் ஒத்துப் போவதில்லை, அவனை அடிக்கடி கேலி செய்கிறாள். இரண்டாவது சீசன் சமயத்தில் இந்த பாத்திரம் முக்கிய பாத்திரமாக மாற்றப்பட்டது, ஆனால் அந்த பாத்திரத்திற்கு ஒவ்வொரு அத்தியாயத்திலும் தரமான காட்சிகளை உருவாக்க முடியவில்லை என்பதை கதாசிரியர்கள் உணர்ந்ததையடுத்து அந்த பாத்திரம் மீண்டும் பின்னுக்கு தள்ளப்பட்டது.
# மஹ்றம்

**மஹ்றம்** என்பது முஸ்லிம்களில் ஒருவருக்கு அவரது பிறப்பின் காரணமாகத் திருமண உறவு வைத்துக்கொள்ளத் தடுக்கப்பட்டோரைக் குறிக்கும். பொதுவாக ஏற்கப்பட்டுள்ள கருத்தின்படி, பெண்கள் (ஹஜ்) பயணம் செய்யும்போது பயணத்தில் அவர்களுக்குத் துணையிருக்கத் தகுதியுள்ள ஒரு ஆடவர் உடன் செல்ல வேண்டும். பெண் புனிதப் பயணியைப் பொருத்தவரை, ஹஜ் நிறைவேற்றுவதற்கான ஒரு நிபந்தனையாகவும் இது கருதப்படுகிறது.  
பெண் புனிதப் பயணிக்கு அவரின் கணவர் உடன் செல்லலாம். ஆனால் அவர் மஹ்றமல்லர். ஒரு பெண்ணுக்கு மஹ்றமானோர் அவரது தந்தை, தந்தையின் தந்தை, தாயின் தந்தை, தந்தையின் அல்லது தாயின் உடன் பிறந்தான், தன் உடன் பிறந்தான், மகன், மகனின் அல்லது மகளின் மகன் முதலியோர் ஆவர்.  
ஒரு பெண்ணைத் திருமணம் செய்து கொடுக்கும் போதும் அவரது மஹ்றமான ஆண் ஒருவரே அப்பெண்ணின் பாதுகாவலராக இருக்க வேண்டும். அப்படி மஹ்றமான ஆண் இல்லாத வேளையில், சரீஅத் சட்ட நீதிபதி அல்லது மேற்படி நீதிபதியின் அனுமதியுடன் அவரது பிரதிநிதி அத்திருமணத்தை நடத்தி வைக்கலாம்.
# புளியரை

**புளியரை** (ஆங்கிலம்:Puliyarai), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம் செங்கோட்டை வட்டத்தில் இருக்கும் ஒரு சிற்றூர் ஆகும். இது செங்கோட்டை ஊராட்சி ஒன்றியத்தில் உள்ள புளியரை ஊராட்சியில் அமைந்துள்ளது.
# புளியரை

## அமைவிடம்

புளியரை செங்கோட்டை- கொல்லம் சாலையில், செங்கோட்டையிலிருந்து 8 கிலோ மீட்டர் தொலைவிலும்; குற்றாலத்திலிருந்து 15 கிலோ மீட்டர் தொலைவிலும் அமைந்துள்ளது.
# புளியரை

## மக்கள் தொகை பரம்பல்

2011ம் ஆண்டின் மக்கள் தொகை கணக்கெடுப்பின்படி, 1250 எக்டேர் பரப்பளவும், 2,526 வீடுகளும் கொண்ட புளியரை கிராமத்தின் மக்கள் தொகை 9,186 ஆகும். அதில் ஆண்கள் 4,584 மற்றும் பெண்கள் 4,602 ஆகவுள்ளனர். இதன் சராசரி எழுத்தறிவு 69.95% ஆகும்.
# புளியரை

## புளியரை பெயர் காரணம்

- தமிழ்நாட்டில் சமண சமயம் ஆதிக்கம் மிகுந்த காலத்தில் இந்து மத கோயில்களில் உள்ள விக்ரகங்களை பாதுகாக்கும் பொருட்டு அடர்ந்த வனமாக இருந்த இப்பகுதியில் ஒரு பெரிய புளியமரத்தின் பொந்தில் மறைத்து பாதுகாத்தனர். இதுவே பின் **புளி** + **அறை** = புளியறை ஆயிற்று.
# புளியரை

## சதாசிவ மூர்த்தி கோயில்

இங்குள்ள சதாசிவமூர்த்தி கோயிலில் தட்சிணாமூர்த்திக்கு தனி சன்னதி உள்ளது.
# பிரண்ட்ஸ் கதாப்பாத்திரங்களின் பட்டியல்

**பிரண்ட்ஸ்** என்பது டேவிட் கிரேன் மற்றும் மார்த்தா காஃப்மனால் உருவாக்கப்பட்டு, 1994 செப்டம்பர் 22 இல் என்பிசியில் முதல் முதலாக ஒளிபரப்பப்பட்ட அமெரிக்க சிட்காம் என்னும் சூழ்நிலை நகைச்சுவை அதாவது சிச்சுவேஷன் காமெடி என்னும் நிகழ்ச்சி ஆகும். இந்தத் தொடர் அவ்வப்போது ஒன்று சேர்ந்து வாழ்கின்ற, வாழும் செலவுகளை பகிர்ந்து கொள்கின்ற மான்ஹட்டன் நியூயார்க நகரத்தைச் சேர்ந்த நண்பர்கள் குழுவை சுற்றி வருகிறது. இந்தத் தொடர் வார்னர் பிரதர்ஸ் டெலிவிஷனுடன் இணைந்து பிரைட்/காஃப்மன்/கிரேன் ஆகியோரால் தயாரிக்கப்பட்டதாகும். இதனுடைய அசல் தயாரிப்பாளர்கள் கிரேன், காஃப்மன் மற்றும் கெவின் பிரைட் ஆவர். பின்னர் வந்த கால கட்டங்களில் இவர்களுடன் இணைந்து இது வேறு சிலராலும் வளர்ச்சியுறச் செய்யப்பட்டிருக்கிறது.  
இந்தத் தொடர் இது ஒளிபரப்பப்பட்ட காலம் முழுவதிலும் ஆறு முக்கியமான நடிக உறுப்பினர்களை, இந்த பத்து பருவங்களிலும் (சீசன்களிலும்) மறுமுறை தோன்றும் பல்வேறு கதாபாத்திரங்களோடு இடம்பெற்றது. இதனுடைய முக்கிய நடிக உறுப்பினர்கள் *பிரண்ட்ஸில்* அவர்களுடைய கதாபாத்திரங்களுக்கு முன்பாக தொலைக்காட்சி பார்வையாளர்களுக்கு அறிமுகமானவர்கள் என்றாலும் அவர்கள் திரைப்பட நட்சத்திரங்களாக கருதப்படவில்லை.
# பிரண்ட்ஸ் கதாப்பாத்திரங்களின் பட்டியல்

## ரேச்சல் கிரீன்

**ஜெனிபர் அனிஸ்டன்** ஃபேஷன் ஆர்வலரும் மோனிகா கெல்லரின் உயர்நிலைப் பள்ளி சிறந்த தோழியுமான **ரேச்சல் கிரீன்** என்ற கதாபாத்திரத்தை சித்தரித்தார். ரேச்சலும் ரோஸ் கெல்லரும் இந்த தொடர் முழுவதிலும் மீண்டும் மீண்டும் நட்பை நாடுபவர்களாக நடித்தனர். ரேச்சலின் முதல் வேலை தி காஃபி ஹவுஸ் சென்ட்ரல் பெர்க்கில் பணியாளர் வேலை, ஆனால் பின்னாளில் அவர் புளூமிங்டேலின் உதவியாளராகவும் ஐந்தாவது சீசனில் ரால்ப் லாரன் வாங்குநராகவும் ஆனார். அனிஸ்டன் *பிரண்ட்ஸில்* நடிப்பதற்கு முன்பு வெற்றிகரமாக அமையாத சில சிட்காம் பரிசோதனை முயற்சிகளில் தோன்றியிருக்கிறார். அவர் நிர்பந்த-அலைக்கழிப்பு மற்றும் போட்டியிடும் இயல்பிற்காக அறியப்படுகிறார். மோனிகா மற்றவர்களால், குறிப்பாக அவருடைய சகோதரர் ராஸால் அதிக எடைகொண்ட குழந்தை என்பதற்காக தொடர்ந்து விளையாட்டாக கிண்டல் செய்யப்படுவார். இந்த தொடர் முழுவதிலும் தொடர்ந்து வேலையை மாற்றிக் கொண்டேயிருக்கும் சமையல் குழு தலைவராகவும், இதன் ஏழாவது சீசனில் நீண்ட நாள் நண்பரான சாண்ட்லர் பிங்கை திருமணம் செய்பவராகவும் மோனிகாவின் கதாபாத்திரம் அமைந்திருந்தது. *Ace Ventura: Pet Detective* மற்றும் *ஃபேமிலி டைஸ்* இல் தோன்றியிருந்த காக்ஸ் துவக்கத்தில் நடிக்கத் தொடங்கியபோது முக்கிய நடிகர்களின் தொழில்முறை சுயவிவரத்தில் உயர்ந்த இடத்தில் இருந்தார். பீபி புபே சுயமாக கிடார் பாடல்களை எழுதுகின்ற கடைத்தெருக்களின் சுற்றித்திரியும் புத்திசாலித்தனமான கதாபாத்திர இயல்பிற்காக அறியப்படுகிறார். கடைசி சீசனில் பால் ராட் ஏற்ற மைக் ஹன்னிகன் என்ற கதாபாத்திரத்தை திருமணம் செய்து கொள்கிறார். இதற்கு முன்பு *மேட் எபோட் யூ* வில் ஊர்சுலா பஃபேவாக குட்ரோ நடித்திருந்தார் என்பதுடன் *பிரண்ட்ஸின்* சில அத்தியாயங்களில் மீண்டும் தோன்றும் கதாபாத்திரமாக ஊர்சுலா இரட்டைச் சகோதரிகள் இரட்டை கதாபாத்திரத்திலும் நடித்தார். *பிரண்ட்ஸில்* அவரது கதாபாத்திரத்திற்கு முன்பாக குட்ரோ, தலைவலி நிபுணரான அவரது தந்தையின் அலுவலக மேலாளர் மற்றும் ஆராய்ச்சியாளராக இருந்தார்.
# பிரண்ட்ஸ் கதாப்பாத்திரங்களின் பட்டியல்

## சாண்ட்லர் பிங்

**மாத்யூ பெர்ரி** , பெரிய பன்னாட்டு நிறுவனத்திற்கான புள்ளிவிவர பகுப்பாய்வு மற்றும் மறுவடிவமைப்பில் உள்ள பிரதிநிதியாக வரும் **சாண்ட்லர் பிங்** கதாபாத்திரத்தை சித்தரித்தார். சாண்ட்லர் ஒன்பதாவது சீசனில் தனது வேலையை வி்ட்டுவிட்டு ஒரு விளம்பர நிறுவனத்தில் ஜூனியர் பிரதி எழுத்தாளராக வேலைக்கு சேர்கிறார். சாண்ட்லர் தனது முரண்பாடான நகைச்சுவை உணர்விற்காக அறியப்படுகிறார் என்பதுடன் நீண்ட நாள் தோழியான மோனிகாவை திருமணம் செய்துகொள்கிறார். அனிஸ்டனைப் போன்று பெர்ரியும் இந்த தொடரில் நடிப்பதற்கு முன்பு சில வெற்றிபெறாத பரிசோதனை முயற்சிகளில் தோன்றியிருக்கிறார்.  
தொடர் உருவாக்குநரான டேவிட் கிரேன் ஆறு முக்கிய கதாபாத்திரங்களுக்கும் சமமான முக்கியத்துவம் தரப்பட வேண்டும் என்று விரும்பினார். இந்த தொடர் "முதலாவது அசல் 'முழுத்தோற்ற' நிகழ்ச்சி" என்ற புகழுரையைப் பெற்றது. தனிப்பட்ட சம்பள பேரங்களுக்கு பதிலாக கூட்டு பேரத்தையே அவர்கள் தேர்வு செய்தனர் என்பதுடன் முதல் சீசனில் பத்திரிக்கைகளுக்கான குழு புகைப்படத்தில் ஒன்றாகவே தோன்றினர். ஒரு விருந்தினர் நடிகரான டாம் செல்லக் சில நேரங்களில் ஒதுக்கப்பட்டுவிட்டதான உண்ர்வு இருப்பதாக தெரிவித்தார். இந்த நடிகர்கள் தொடர் முடிந்த பின்னும் நல்ல நண்பர்களாகவே இருந்தனர், அதில் மிகவும் குறிப்பிடத்தகுந்தது அனிஸ்டனும் காக்ஸூம் ஆவர், அனிஸ்டன் காக்ஸ் மற்றும் டேவிட் ஆர்கேட்டின் மகளான கோகோவின் ஞானத்தாயாவார். அதிகாரப்பூர்வமான நிறைவு நினைவுப் புத்தகமான *பிரண்ட்ஸ் 'டில் தி எண்ட்*' இல் ஒவ்வொருவரும் இந்த நடிகர்கள் தங்களது குடும்பத்தினராகவே ஆகிவிட்டனர் என்று தனித்தனி நேர்காணல்களில் தெரிவித்திருந்தனர்.  
அவர்களுடைய முதல் சீசனுக்கான அசலான ஒப்பந்தங்களில் ஒவ்வொரு நடிக உறுப்பினருக்கும் ஒரு அத்தியாயத்திற்கு 22,500 டாலர்கள் வழங்கப்பட்டன. நடிக உறுப்பினர்கள் இரண்டாவது சீசனில் ஒரு அத்தியாயத்திற்கு 20,000 டாலர்கள் தொடங்கி 40,000 டாலர்கள் வரை வெவ்வேறு அளவுகளில் ஊதியம் பெற்றனர். மூன்றாவது சீசனுக்கான அவர்களுடைய ஊதிய பேரங்களுக்கு முன்பாக வார்னர் பிரதர்ஸ் தனிநபர் ஊதியங்களுக்கு முன்னுரிமை அளித்தபோதிலும் நடிகர்கள் கூட்டு பேரங்களில் ஈடுபடுவது என்றே தீர்மானித்தனர். இந்த நடிகர்களுக்கு மிகவும் குறைவாக வழங்கப்பட்ட நடிக உறுப்பினரின் ஊதியங்களே வழங்கப்பட்டன, அதாவது அனிஸ்டனுக்கும் ஷ்விம்மருக்கும் சம்பளங்கள் குறைக்கப்பட்டன. இந்த நட்சத்திரங்களுக்கு ஒரு அத்தியாயத்திற்கு மூன்றாவது சீசனில் 75,000 டாலர்கள், நான்காவது சீசனில் 85,000 டாலர்கள், ஐந்தாவது சீசனில் 100,000 டாலர்கள் மற்றும் ஆறாவது சீசனில் 125,000 டாலர்கள் சம்பளமாக வழங்கப்பட்டன. நடிக உறுப்பினர்கள் ஏழாவது மற்றும் எட்டாவது சீசன்களின் ஒரு அத்தியாயத்திற்கு 750,000 டாலர்களும், ஒன்பதாவது மற்றும் பத்தாவது சீசன்களில் ஒரு அத்தியாயத்திற்கு 1 மில்லியன் டாலர்களும் சம்பளமாக பெற்றனர். இந்த உறுப்பினர்கள் ஐந்தாவது சீசனிலிருந்து தொடங்கும் கூட்டமைப்பு உரிமைத் தொகையையும் பெற்றனர்.
# ஆரியங்காவு

**ஆரியங்காவு** (ஆங்கிலம்::en:Aryankavu), இந்தியாவின், கேரள மாநிலத்தில் அமைந்துள்ள கொல்லம் மாவட்டம் பத்தனாபுரம் வட்டத்தில் இருக்கும் ஒரு ஊராட்சி ஆகும்.  
செங்கோட்டை - புனலூர் இடையே அகல தொடருந்துப் பாதை அமைக்கும் பணிகள் 2010-ம் ஆண்டு தொடங்கப்பட்டது.
# ஆரியங்காவு

## இவ்வூரின் சிறப்பு

- ஆரியங்காவு ஐயப்பன் கோவில் இந்தக் கோயிலில் ஐயப்பன் புஷ்கலா தேவி என்ற சௌராட்டிர பெண்ணை மணந்தவராக உள்ளார். இங்கு திருகல்யாணம் முக்கிய விழாவாக கொண்டாடப்படுகிறது.
- *பாலருவி* - அச்சன்கோவில் கருப்பா நதி ஆற்றில் "பாலருவி" அருவி வனப்பகுதியி்ல் அமைந்துள்ளது. மே மாத இறுதியில் தென்மேற்குப் பருவ மழை தொடங்கினால் இங்கு தண்ணீர் வருவது அதிகரிக்கும். கோடை காலத்தில் தண்ணீர் வரத்து குறைவாக இருக்கும்போது வனவிலங்குகள் நடமாட்டம் அதிகமாக இருப்பதால் சுற்றுலாப் பயணிகள் பாலருவிக்கு செல்ல அனுமதி வழங்கப்படுவதில்லை.
# பிங்க் ஃபிலாய்டின் ஆரம்ப காலங்கள்

பிங்க் ஃபிலாய்ட் (Pink Floyd), 1960களின் இயங்கிய ஒரு ஆங்கில ராக் இசைக்குழு, மனதை மயக்கும் மற்றும் அதிரவைக்கும் இசையினால் அவர்கள் பெரிதும் அடையாளம் காணப்பட்டார்கள், 1970களில் அவர்களது முற்போக்கான ராக் இசையினால் சிறந்து விளங்கினர். பிங்க் ஃபிலாய்ட்டின் தயாரிப்புகள், தத்துவம் நிறைந்த பாடல் வரிகள், ஒலி சார்ந்த சோதனை முயற்சிகள், புதுமையான ஆல்ப மேலட்டைகள் மற்றும் விரிவான நேரடிக் காட்சிகளால் குறிப்பிடப்பட்டு பேசப்பட்டன. இவர்களின் ராக் இசைகள் விமர்சன ரீதியாக பெரிதும் பாராட்டப்பட்டது. மேலும் வணிகரீதியான வெற்றியையும் பெற்றது.
# பிங்க் ஃபிலாய்டின் ஆரம்ப காலங்கள்

## ஆரம்ப காலங்கள் (1963–1967)

### EMIயுடன் ஒப்பந்தம்
# பத்வா

**பத்வா ** (*fatwa*, ; பன்மை ***fatāwa***) இசுலாமியத்தில் ஓர் சட்ட பரிந்துரையாகும். ஷாரியா சட்டத்தின் கீழ் தீர்ப்பு வழங்கக்கூடிய *முஃப்தி* (இசுலாமிய கல்விமான்) ஒருவர் இதனை அறிவிக்கக்கூடும். பொதுவாக *பிக்ஹ்* எனப்படும் இசுலாமிய சட்டவியலில் ஏதேனும் ஒரு சட்டச்சிக்கலில் தெளிவுபெறுவதற்காக பத்வா வெளியிடப்படும். இதனை ஓர் நீதிபதி கேட்கக் கூடும். சுன்னி இசுலாமில் இதனை ஏற்றுக் கொள்ளவேண்டிய கட்டாயமில்லை. ஆனால் சியா இசுலாமில் இதனை ஏற்பது தனிநபரளவில் கட்டாயமாக கொள்ளப்படுகிறது.
# த சாத்தானிக் வெர்சஸ்

***த சாத்தானிக் வெர்சஸ் *** (*The Satanic Verses*) 1988ஆம் ஆண்டில் பதிப்பிக்கப்பட்ட சல்மான் ருஷ்டியின் நான்காவது புதினமாகும். இது பகுதியில் முகம்மது நபியின் வாழ்க்கைவரலாற்றால் மன எழுச்சிபெற்ற புதினமாகும். தனது முந்தைய நூல்களைப் போன்றே மாய யதார்த்தவாதத்தை (Magic Realism) கடைபிடித்து நடப்பு நிகழ்வுகளையும் மனிதர்களையும் அடிப்படையாகக் கொண்டு தனது கதாபாத்திரங்களைப் படைத்துள்ளார். மூன்று பேகன் மெக்கன் பெண் கடவுள்களுக்காக கடவுளிடம் வேண்டுதல்களாக மன்றாடிய குரானியக் கவிதைத் தொகுப்பாக கருதப்படும் "சாத்தானிக் வெர்சஸ்" என்பதை இதன் தலைப்பாக வைத்துள்ளார். இந்த *சாத்தானிக் வெர்சசை* கையாளும் கதையின் பாகம் முதல் ஆயிரவாண்டு வரலாற்றாளர்கள் அல்-வாகிடி மற்றும் முகம்மது இபின் ஜரிர் அல்-டபாரி ஆகியோரின் கூற்றுக்களை அடிப்படையாகக் கொண்டுள்ளது. இந்த நூல் தங்கள் சமய உணர்வுகளை புண்படுத்துவதாகவும் சமயநிந்தனை செய்வதாகவும் முசுலிம்கள் எழுப்பிய எதிர்ப்பினை அடுத்து ஈரானின் தலைவர் அயத்தொல்லா கொமெய்னி ருஷ்டியை கொலை செய்யவேண்டும் என்று பெப்ரவரி 14, 1989 அன்று ஒரு பத்வா வெளியிட்டுள்ளார்.  
1988 இல் இந்நூல் வெளி வந்தபோது இந்திய அரசு உள்நாட்டில் இறக்குமதி செய்யத் தடை விதித்தது. 36 ஆண்டுகளுக்குப் பிறகு டெல்லி உயர்நீதிமன்றம் இத்தடையை 2024 நவம்பரில் நீக்கியது.
# த சாத்தானிக் வெர்சஸ்

## கூடுதல் படிப்புக்கு

-
-
-
# விக்கிப்பீடியா:உங்களுக்குத் தெரியுமா/மே 2, 2012

- **இளவட்டக்கல்லைத்** (படம்) தலைக்கு மேல் தூக்கிக் காட்டும் இளைஞருக்கு தம் பெண்களை மணமுடித்துத் தரும் வழக்கம் தமிழகத்தில் இருந்தது.
- இந்தியத் தேர்தல்களில் பதிவான செல்லுபடியாகும் வாக்குகளில் ஆறில் ஒரு பங்கு பெற இயலாமல் தோற்கும் வேட்பாளர்கள், தங்கள் **வைப்புத்தொகையை** இழப்பர்.
- **முதல் நிலை ஆள்களப் பெயர்** என்பது இணையத்தில் நிருவாக அதிகாரம், கட்டுப்பாடு போன்வற்றை வரையறுக்கும் முகமாக உருவாக்கப்பட்ட பின்னொட்டு சரம் ஆகும்.
- **உதகமண்டலம்** பிரித்தானிய இந்தியாவின் சென்னை மாகாணத்தின் கோடைகாலத் தலைநகர்.
- **மாண்டரின்**, **எசுப்பானியம்**, **ஆங்கிலம்** ஆகியவை முறையே உலகத்தில் அதிகம் நபர்கள் பேசும் முதல் மூன்று மொழிகளாக உள்ளன.
# தென் கொங்குநாடு: தமிழரின் வரலாற்றுக் கருவூலம் (நூல்)

**தென் கொங்குநாடு: தமிழரின் வரலாற்றுக் கருவூலம் (நூல்)** டாக்டர் துரை அங்குசாமி எழுதிய ஒரு தமிழ் வரலாற்று நூல். 2010ம் ஆண்டு விஜய கோகுலம் பதிப்பகத்தால் வெளியிடப்பட்டது.
# தென் கொங்குநாடு: தமிழரின் வரலாற்றுக் கருவூலம் (நூல்)

## அணிந்துரை

தமிழ் நாடு அரசின் தொல்பொருள் ஆய்வுத்துறை முன்னாள் இயக்குநர் கலைமாமணி டாக்டர் இரா.நாகசாமி இந்நூலுக்கு அணிந்துரை வழங்கியுள்ளார். அணிந்துரையில் முத்தாய்ப்பாக இவர் சொல்லும் செய்தி இது: வரலாற்றுக் காலத்து செய்திகள் பெரும்பாலும் ஆதாரத்தின் அடிப்படையிலேயே எழுதப்பட்டுள்ளது. ‘தென் கொங்குநாடு - தமிழரின் வரலாற்றுக் கருவூலம்’ வரலாற்றுச் சான்றுகளை அடிப்படையாக கொண்டு எழுதப்பட்ட இந்த ஆய்வு நூல் 272 பக்கங்களுடன் இந்திய மதிப்பில் ரூபாய் 150 எனும் விலையில் வெளியிடப்பட்டது.
# தென் கொங்குநாடு: தமிழரின் வரலாற்றுக் கருவூலம் (நூல்)

## உள்ளடக்கம்

### கொங்கு நாடு

பதினெட்டு விரிவான கட்டுரைகள் மூலம் தென் கொங்கு நாட்டின் வரலாற்றை நூல் விளக்குகிறது. பண்டைத்தமிழகம் சேர நாடு, சோழ நாடு, பாண்டிய நாடு, தொண்டை நாடு, கொங்கு நாடு என ஐந்து பிரிவுகளாக இருந்தன. குறிஞ்சி நிலமும், முல்லை வளமும், மறுத்த நிலமும் கொண்டது கொங்கு நாடு. கொங்கு நாடு சோழர் ஆட்சியில் கொங்கு மண்டலம் என வழங்கப்பட்டது. பிற்காலச் சோழர்கள் தங்கள் நாட்டை ஏழு மண்டலங்களாகப் பிரித்தனர். இன்றைய கோவை, ஈரோடு, கரூர், நாமக்கல், சேலம், தருமபுரி, கிருஷ்ணகிரி ஆகிய மாவட்டங்களை உள்ளடக்கியது கொங்கு நாடு. கொங்கு நாட்டில் பூந்துறை நாடு, பொங்கலூர் நாடு, வராக நாடு, அரிய நாடு, வெங்கல நாடு, ஆனைமலை நாடு, கஞ்சிக்கோவில் நாடு, குரும்ப நாடு… என மொத்தம் 24 நாடுகள் இருந்தன.
# தென் கொங்குநாடு: தமிழரின் வரலாற்றுக் கருவூலம் (நூல்)

## உள்ளடக்கம்

### தென் கொங்கு

தென் கொங்கு எனப்படுவது பொள்ளாச்சி, பல்லடம், உடுமலை, தாராபுரம், பழநியின் மேற்கு பகுதி என்பவற்றை உள்ளடக்கியது. வட கொங்கு நாட்டைக் காட்டிலும் இயற்கை வளம் நிறைந்த நாடு. தென் கொங்கு மண்ணின் வரலாற்றை, பண்பாட்டை, கலாச்சாரத்தை அகழ்வாய்வுகள், கல்வெட்டுகள், செப்பேடுகள், வரலாறு வழியாக கிடைத்துள்ள சான்றாதாரங்களின் அடிபடையில் விரிவாக ஆய்வு மேற்கொள்ளப்பட்டு அதன் அடிப்படையில் இந்தப் புத்தகம் தொகுத்து எழுதப்பட்டுள்ளது. ஆசிரியர் கொங்கு நாட்டின் இரு பிரிவுகளான வடகொங்கு தென்கொங்கு பற்றிய தனி நூல் இதுவரை வரவில்லை என்ற குறையைத் தீர்க்கவே இந்நூலை எழுதத் துணிந்ததாகக் கூறுகிறார்.  
சான்றாதாரங்களின் அடிபடையில் கொங்கு மண்ணின் புவியியல், ஆறுகள், கனிம வளங்கள், மலைவாழ் மக்கள் மற்றும் கால்நடை வளர்ப்பு, பற்றி ஐந்து கட்டுரைகள் இடம்பெற்றுள்ளன. வரலாற்றுக்கும் முற்பட்ட தொல்பழங்காலம் மற்றும் பெருங்கல் பண்பாடு பற்றி விரிவான ஆய்வு மேற்கொள்ளப்பட்டுள்ளது. பண்டைய வ்ணிகம் மற்றும் வணிகப் பெருவழிகள் பற்றி செய்திகள் உள்ளன. ஏனைய கட்டுரைகளில் தென் கொங்கு நாட்டின் சமயம் மற்றும் சமூக மாற்றம், நிலக்கொடைகள், பிரம்மதேயக் (பிராமணர் குடியிருப்புகள்) கொடைகள், சம்மோக சபைகள், நாட்டார் சபை பற்றி எல்லாம் விரிவாக ஆய்வு மேற்கொள்ளப் பட்டுள்ளது. வரலாற்றுச் செய்திகள, தென் கொங்கில் இடப்பெயர்கள், வரலாற்றுச் சிறப்புமிக்க ஊர்கள், கொழுமம், நெகமம், காரைத்தொழுவு போன்ற ஊர்களுக்கான பெயர் காரணங்களையும் ஆராய்ந்து முடிவுகள் அளித்துள்ளார்.
# தந்தி போவுது தபால் போவுது

**தந்தி போவுது தபால் போவுது** எனும் இந்த விளையாட்டைச் சிறுவர் சிறுமியர் வட்டமாக உட்கார்ந்து ஆடுவர்.  
ஒருவர் பட்டவர். அவருக்குத் தெரியாமல் ஒரு மணியாங்கல் வட்டத்தில் உள்ளவரிடையே கைமாறும். ஒருவர் கையில் கல் தங்கிவிட்டாலும், அவர் அடுத்தவரிடம் கல்லைக் கொடுத்துவிட்டது போல் நடிப்பார். இதனால் மணியாங்கல் யாரிடம் உள்ளது என்பது கல் வைத்திருப்பவரைத் தவிர யாருக்கும் தெரியாது. மூன்று சுற்று கைமாற்றம் நிகழ்வதற்கு முன் பட்டவர் யாரிடம் கல் உள்ளது என்று சொல்லிவிட வேண்டும்.  
சொல்லாவிட்டால் பட்டவரைக் குனியவைத்து அவர் முதுகில் ஆளுக்கொரு தட்டு தட்டுவர். சொல்லிவிட்டால் கல் வைத்திருந்தவர் முதுகில் அனைவரும் தட்டுவர். இப்படி ஆட்டம் முடிந்தபின் மீண்டும் புதிதாகப் பட்டவர் தேர்ந்தெடுக்கப்பட்டு அடுத்த ஆட்டம் தொடரும்.  
கல்லைக் கடத்தும்போது எல்லாரும் சேர்ந்து பாட்டுப் பாடுவர்.
:தந்தி போவுது
:தபால் போவுது
திரும்பத் திரும்ப இசையுடன் பாடுவர்.
# தந்தி போவுது தபால் போவுது

## மேலும் பார்க்க

- தமிழர் விளையாட்டுகள் (அண்மைய காலம்)
# தந்தி போவுது தபால் போவுது

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவனம் வெளியீடு, 1980
# தவளை விளையாட்டு

'''
தவளை விளையாட்டு'''சிறுவர் விளையாட்டுகளில் ஒன்று.  
தவளையினைப் போல தாவித் தாவி செல்லுதலை இவ் விளையாட்டில் ஆடுமுறையாகக் கொண்டதால் தவளை விளையாட்டாக அழைக்கப்படுகிறது. கையினை கால்களுக்கு இடையே கையினையூன்றித் தாவித்தாவி நகர்தல் வேண்டும். 'பட்டவர்' தொடுவற்காக விரட்டி வர மற்றவர் பிடிபடாமல் நகர்ந்து போய் குறி்ப்பிட்ட எல்லையை தொட்டு விட வேண்டும். இதில் சிறுவர் பலர் தவளை போல் தத்திச் செல்லவேண்டும். காலை மடக்கி உட்கார்ந்து, காலை நீட்டித் தத்துவதால் சிறந்த உடற்பயிற்சி.ஒருவர் பட்டவர். அவர் தத்திச் சென்று தொடுவதற்கு முன்பு மற்றவர் உத்திக்கோட்டைத் தொடவேண்டும். யாரையாவது தொட்டுவிட்டால் அவர் பட்டவர். யாரையும் தொடாவிட்டால் மீண்டும் அவரே 3 முறை பட்டவர்.
# தவளை விளையாட்டு

## மேலும் பார்க்க

- தமிழர் விளையாட்டுகள் (அண்மைய காலம்)
# தவளை விளையாட்டு

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவனம் வெளியீடு, 1980
# தவிட்டுக் குஞ்சு

தவிட்டுக் குஞ்சு - சிறுவர் சிறுமியர் இரு அணிகளாப் பிரிந்து ஆடும் விளையாட்டு இது.  
ஒரு அணியில் ஒருவர் ஒளிந்துகொள்வர்.  
மற்ற அணியினர் குஞ்சு வைப்பர்.  
அணியில் ஒருவரைத் துணியால் மூடி மறைத்து வைப்பர். மறைத்து வைக்கப்பட்டவர் குஞ்சு.  
ஒளிந்துகொண்டவர் திரும்பி வந்து குஞ்சு யார் என்று சொல்லவேண்டும். சொல்லிவிட்டால் அந்த அணியினர் குஞ்சு வைக்கலாம். சொல்லாவிட்டால் மீண்டும் அதே உணியில் மற்றொருவர் ஒளிந்துகொள்வார்.  
இப்படி விளையாட்டு தொடரும்.  
இது இருட்டில் விளையாடப்படும்.
# தவிட்டுக் குஞ்சு

## பார்க்க

:தமிழர் விளையாட்டுகள் (அண்மைய காலம்)
# தவிட்டுக் குஞ்சு

## கருவிநூல்

:இ. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல், 1982
# திரிகுத்து

**திரிகுத்து** ஒரு உத்தித்திற விளையாட்டு. திருவிழாக் காலங்களில் இது ஒருவகைச் சூது விளையாட்டாகவும் நடக்கும்.  
நீளமான திரியை இரண்டாக மடக்கித் தரையில் படிமானமாகச் சுற்றுவர். ஒருவர் சுற்றுபவர். மற்றொருவர் குத்துபவர். சுற்றி வைத்திருக்கும் திரிகளுக்கிடையில் எங்காவது ஓரிடத்தில் பெரிய ஊசியால் குத்துவார். சுற்றியவர் திரியை இரட்டையாகப் பிடித்து இழுக்க வேண்டும். இழுக்கும்போது திரி ஊசிக்குள் மாட்டிக்கொண்டால் குத்தியவருக்கு வெற்றி. ஊசிக்குள் மாட்டாமல் திரி வந்துவிட்டால் சுற்றியவருக்கு வெற்றி.  
திருவிழாவில் சூதாட்டக்கார திரிக்காரன் சாதுரியமாகத் திரியை மாற்றிப் பிடித்து எடுத்து குத்தியவர் பந்தையம் வைத்த பணத்தை ஏமாற்றி எடுத்துக்கொள்வான். திரிகுத்தும் மக்கள் ஏமாந்துவோவர்.
# திரிகுத்து

## மேலும் பார்க்க

- தமிழர் விளையாட்டுகள் (அண்மைய காலம்)
# திரிகுத்து

## கருவிநால்

- இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980
# துரத்திப் பிடி

**துரத்திப் பிடி** எனும் விளையாட்டை இதனைச் சிறுவர் சிறுமியர் ஆகிய இருவரும் தனித்தனிக் குழுவாகவும், சேர்ந்து விளையாடும் குழுவாகவும் இருந்துகொண்டு விளையாடுவர்.  
;சிறுவர்
:கால் கவட்டைக்குள் கையை விட்டு மூக்கைப் பிடித்துக்கொண்டு நின்றால் தொடக்கூடாது.  
;சிறுமியர்
:கும்பிட்டுக்கொண்டு நின்றால் தொடக்கூடாது  
;இருபால் சிறுவர்களும்
:உட்கார்ந்துகொண்டிருப்பவரைத் தொடக்கூடாது
:ஒற்றைக் காலில் நிற்பவரைத் தொடக்கூடாது
என்றெல்லாம் வரன்முறை வைத்துக்கொண்டு தொட்டு விளையாடும் ஆட்டம் இது.  
தொடப்பட்டவர் தொடுபவராக மாறி விளையாட்டு தொடரும். சுவையான திளைப்பு விளையாட்டு இது.
# துரத்திப் பிடி

## மேலும் பார்க்க

- தமிழர் விளையாட்டுகள் (அண்மைய காலம்)
# துரத்திப் பிடி

## கருவிநூல்

- கே. வி. ராமச்சந்திரன், (தமிழாக்கம்), (மூலம்) எஸ். கே. கோவிந்தராஜுலு & திருமதி. டி. ஜே. ஜோசப், *பொழுதுபோக்கு விளையாட்டுகள்*, அருணோதயம் வெளியீடு, 1959
# மா. ஆண்டோ பீட்டர்

**மா. ஆண்டோ பீட்டர்** (ஏப்ரல் 26, 1967 - சூலை 12, 2012) தமிழக எழுத்தாளரும் மென்பொருள் உருவாக்குனரும் ஆவார். இவர் உலகத் தமிழ்த் தகவல் தொழில்நுட்ப மன்றத்தின் முன்னாள் செயற்குழு உறுப்பினராகவும், கணித்தமிழ்ச் சங்கத்தின் தலைவராகவும் இருந்தவர்.தூத்துக்குடி மாவட்டத்திலுள்ள, ஆறுமுகநேரி எனும் ஊரில் பிறந்தவர். கணினி மென்பொருள் துறையில் 3 ஆண்டு பட்டயப்படிப்பையும், கணிதத்தில் இளங்கலைப் பட்டத்தையும், மேலாண்மையியல் துறையில் முதுகலைப் பட்டமும் பெற்றிருக்கும் இவர் சென்னையில் சாஃப்ட்வியூ எனும் பெயரில் கணினி மென்பொருள் நிறுவனம் ஒன்றையும் நடத்தி வந்தவர். இதன் மூலம் தமிழ் மென்பொருள் தயாரித்தல், கணினி, இணையம், பல்லூடகம், எழுத்து வரைகலை, அசைவூட்டம், காட்சி சார் தொடர்பு போன்ற கணினி சார்ந்த துறைகளுக்கு தமிழில் பயிற்சியும் அளித்து வந்தார்.
# மா. ஆண்டோ பீட்டர்

## சிறப்புகள்

- கணினி, தமிழ் தொடர்பான பல்வேறு மாநாடுகளில் கலந்து கொண்டிருப்பதுடன் 26 ஆய்வுக் கட்டுரைகளைச் சமர்ப்பித்துள்ளார்.
- அச்சு வடிவில் வந்து கொண்டிருக்கும் இதழ்களில் இருக்கும் படங்கள், செய்திகள் மற்றும் அனைத்து விதமான படைப்புகளையும் இணையதளங்களில் அச்சு இதழ்களைப் போன்று பகுதிகளாகவும், பக்கங்களாகவும் அனைவரும் பார்க்கவும் படிக்கவும் உருவாக்கப்பட்ட இணைய இதழ்களில் முதல் தமிழ் இணைய இதழான "தமிழ் சினிமா" எனும் பெயரில் முதல் தமிழ் இணைய இதழைத் தொடங்கியவர். தமிழ்நாட்டில் இணைய இதழ்கள் குறித்த அறிமுகமில்லாத நிலையில், 31-01-1997 ல் தொடங்கப்பட்ட தமிழ் சினிமா இதழுக்கு அச்சிதழ்கள் மற்றும் தொலைக்காட்சி ஊடகங்களில் அதிக அளவு விளம்பரம் செய்யப்பட்டது. தமிழ் இணைய இதழ்களில் முதன் முதலாக அதிக அளவில் விளம்பரம் செய்யப்பட்டு தொடங்கப்பட்ட இதழ் தமிழ் சினிமா என்பதும் இங்கு குறிப்பிடத்தக்கது.
# மா. ஆண்டோ பீட்டர்

## எழுதியுள்ள நூல்கள்

இவர் கணினியியல் தொழில்நுட்பம் தொடர்பான நூல்களைத் தமிழில் எழுதி வருகிறார். இவர் இதுவரை எழுதியுள்ள நூல்களின் பட்டியல் இது.  
1. டிடிபி -அச்சுக்கோர்ப்புக் கையேடு
1. இன்டெர்நெட் கையேடு
1. 24 மணி நேரத்தில் இன்டெர்நெட் - ஈ மெயில்
1. தமிழ் டைப்பிங் செய்வது எப்படி?
1. தமிழும் கணிப்பொறியும்
1. மல்டிமீடியா அடிப்படைகள்
1. கணினி கலைச்சொற்கள்
1. கம்ப்யூட்டர் படிப்புகள்
1. கம்ப்யூட்டர் கேள்வி பதில்
1. கம்ப்யூட்டரில் என்ன படிக்கலாம்?
1. மல்டிமீடியா கேள்வி பதில்
1. கம்ப்யூட்டர் தொழில்கள்
1. கிராபிக்ஸ் & அனிமேசன்ஸ்
1. செல்பேசி கலைச்சொற்கள்
1. வேலைக்கு ரெடியா?
1. கம்ப்யூட்டர் கற்றுக் கொள்ளுங்கள்
1. செல்பேசித் துறைக்கான கலைச்சொற்கள்
1. கீபோர்டு ஷார்ட்கட்
1. கம்ப்யூட்டர் வைரஸ்
1. அடோபி பிரிமீயர்
# மா. ஆண்டோ பீட்டர்

## பொறுப்புகள்

கணித் தமிழ்ச் சங்கத்தின் தலைவராகவும், தமிழ் மரபு அறக்கட்டளையின் செயலாளராகவும் இருந்தவர். இந்திய அரசு, தமிழ்நாடு அரசு அமைத்துள்ள சில குழுக்களில் உறுப்பினராகவும் நியமிக்கப்பட்டு செயல்பட்டு வந்தார். இவர் வகித்த மேலும் சில பொறுப்புகள்;  
1. தமிழ் மென்பொருள் மானியக் குழு உறுப்பினர் - தமிழ்நாடு அரசு
1. தமிழ் விசைப்பலகைகள் சீர்திருத்தக் குழு உறுப்பினர் - தமிழ்நாடு அரசு
1. உலகத் தமிழ்ச் செம்மொழி மாநாட்டுக் குழு உறுப்பினர் - தமிழ்நாடு அரசு
1. மத்திய செம்மொழித் தமிழாய்வு நிறுவனத்தின் மின்நூலகக் குழு உறுப்பினர் - இந்திய அரசு
1. 12 வது ஐந்தாண்டுத் திட்டக் குழுவின் தகவல் தொழில்நுட்பக் குழுவின் உறுப்பினர் - தமிழ்நாடு அரசு
1. சென்னைப் பல்கலைக்கழகத்தின் தமிழ் மொழியியல் துறையின் பாடத்திட்டக்குழு உறுப்பினர்.
1. 16 பிட் ஒருங்குறி தமிழ் சீர்திருத்தக் குழு உறுப்பினர்
1. டாக்டர். உ.வே.சா நூல்நிலைய ஆட்சிமன்றக்குழு உறுப்பினர்
1. தமிழ் வளர்ச்சிக் கழகத்தின் செயலாளர் (ஏப்ரல் 2012 முதல்)
1. உத்தமம் (infitt) நிறுவனத்தின் செயற்குழு உறுப்பினர்.
# மா. ஆண்டோ பீட்டர்

## விருதுகள்

1. இவர் எழுதிய *"தமிழும் கணிப்பொறியும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் கணிணியியல் எனும் வகைப்பாட்டில் பரிசு பெற்றிருக்கிறது.
1. நெய்வேலிப் புத்தகக் கண்காட்சியில் சிறந்த எழுத்தாளருக்கான விருது - 2007
1. ஸ்ரீராம் நிறுவனத்தின் “பாரதி இலக்கியச் செல்வர் விருது” - 2010
1. தந்தை பெரியார் முத்தமிழ் மன்றத்தின் “பெரியார் விருது” - 2012.
# மா. ஆண்டோ பீட்டர்

## மறைவு

இவர் சென்னையில் சூலை 12, 2012 அன்று மாரடைப்பால் காலமானார்.,
# பாலக்கொடி

**பாலக்கொடி** நீரோட்டமுள்ள ஒரு கொடி.  
இது நீர்வளம் இல்லாத மண்ணில் தானே வளரும்.  
ஆடுமாடுகள் இதனை விரும்பி உண்பதில்லை.  
வெள்ளாடு எட்டித்தழையை உண்பது போல் ஏதோ ஓரிரு இலையைக் கடித்து உண்ணும்.  
பால் வருவதால் இதனைப் பாலக்கொடி என்கின்றனர்.  
இதை ஒடித்தால் பால் வரும்.  
இந்தப் பாலை தடுமம் (சளி) பிடித்தவர் மூக்கில் உரிஞ்சுவர்.  
மூக்கடைப்பு விலகும்.  
அதனால் இதன் பெயர் தெரியாதவர் மூக்குரிஞ்சான் கொடி என்பர்.
# இந்திய தேசிய நெடுஞ்சாலை ஆணையம்

**இந்திய தேசிய நெடுஞ்சாலை ஆணையம் ** (*National Highways Authority of India*, NHAI) இந்திய தேசிய நெடுஞ்சாலைகளின் வளர்ச்சி மற்றும் பராமரிப்பிற்காக ஏற்படுத்தப்பட்ட தன்னாட்சியுடைய ஓர் இந்திய அரசு நிறுவனமாகும். இது 70,548&nbsp;கி.மீ நீளமுள்ள நெடுஞ்சாலை வலையமைப்பை பராமரித்து வருகிறது.
# இந்திய தேசிய நெடுஞ்சாலை ஆணையம்

## நிறுவல்

1988ஆம் ஆண்டில் *இந்திய தேசிய நெடுஞ்சாலை ஆணையம் சட்டம்,1988* மூலம் நிறுவப்பட்டது. பிப்ரவரி, 1995இல் இந்த ஆணையம் தன்னாட்சிநிலை பெற்றது.
# இந்திய தேசிய நெடுஞ்சாலை ஆணையம்

## திட்டப்பணிகள்

அருகே ஒரு பாலத்தில் இதேநெஆ சின்னம்]]
இந்திய தேசிய நெடுஞ்சாலை ஆணையத்திற்கு தேசிய நெடுஞ்சாலை வளர்ச்சித் திட்டத்தை (NHDP) படிப்படியாக நிறைவேற்ற வேண்டிய பொறுப்புள்ளது
# அ. சையத் இப்ராஹிம்

**அ. சையத் இப்ராஹிம்** (*Dr.A. Syed Ibrahim,* பிறப்பு: சனவரி 20 1947) ஹிமானா சையத் எனும் பெயரால் அறியப்பட்ட இவர் தமிழ்நாட்டில் முன்னணி இஸ்லாமிய தமிழ் எழுத்தாளர்களுள் ஒருவராவார். கவிதைகள், சிறுகதைகள், புதினங்கள், ஆய்வுகள், ஆய்வுக்கட்டுரைகள் என தமிழ் இலக்கியத்தின் பல்வேறு துறைகளிலும் பங்களிப்பு வழங்கி வரும் இவர் ஒரு மருத்துவராவார். இவரொரு புகைப்பட கலைஞரும்கூட.
# அ. சையத் இப்ராஹிம்

## வரலாற்றுச் சுருக்கம்

இந்தியா, தமிழ்நாடு, இராமநாதபுரம் மாவட்டத்தில் சித்தார் கோட்டை எனுமிடத்தில், மல்லாரி அப்துல் கனி மரைக்காயர், உம்மு ஹபீபா தம்பதியினரின் புதல்வராக சனவரி 20 1947 இல் பிறந்தார். தேவகோட்டை தேபிரித்தோ பள்ளியில் தனது ஆரம்பக் கல்வியைப் பெற்று பின்பு சென்னை லொயோலா பள்ளியில் உயர்கல்வியைத் தொடர்ந்தார். 1966 ஆம் ஆண்டில் மதுரை மருத்துவக் கல்லூரிக்குத் (மதுரை பல்கலைக்கழகம்) தெரிவான இவர் 1972ஆம் ஆண்டில் எம்.பி.பி.எஸ். மருத்துவப் பட்டத்தைப் பெற்றார். இவரின் மனைவி ஹிமானாபர். இத்தம்பதியினருக்கு அப்துல்கனி (தகவல் தொழில்நுட்பம், சிங்கப்பூர்), சமீம் அஸ்மி (சத்தணவு,மலேசியா) டாக்டர் வாஸிம்கான் (காது, மூக்கு, தொண்டை மருத்துவம், இந்தியா) ஆகிய மூன்று செல்வங்கள் உளர். தற்போது சென்னை அரும்பாக்கம் எனுமிடத்தில் வசித்துவருகின்றார்.
# அ. சையத் இப்ராஹிம்

## தொழில்

மதுரை மருத்துவக் கல்லூரியில் பட்டம்பெற்று வெளியேறிய இவர் குடும்ப மருத்துவராகவும், பகுதிநேரப் பேராசிரியராகவும், குடும்ப ஆலோசகராகவும் பணிபுரிந்து வருகின்றார்.
# அ. சையத் இப்ராஹிம்

## இலக்கியப் பங்களிப்பு

பள்ளிக் கல்வியை மேற்கொள்ளும் காலகட்டங்களிலேயே வாசிப்புப் பழக்கமும், கவிதைகள் எழுதும் பழக்கமும் இவரிடம் இயல்பாகவே காணப்பட்டது. கற்கும் காலத்தில் நூற்றுக்கணக்கான கவிதைகளை தனது நோட்டுப் புத்தகங்களில் எழுதிவருவதை ஒரு பொழுதுபோக்காகக் கொண்டிருக்கின்றார். இந்நிலையில் இவரின் முதல் கவிதை மறுமலர்ச்சி இதழில் 1964ஆம் ஆண்டில் பிரசுரமானது. முதல் சிறுகதை மலர்வதி (1987 அக்டோபர்) மாத இதழில் பிரசுரமானது. அதைத் தொடர்ந்து இந்தியா, இலங்கை, சிங்கப்பூர், மலேசியா ஆகிய நாடுகளிலிருந்து வெளிவரும் பல்வேறுபட்ட இதழ்களிலும், பத்திரிகைகளிலும் இவர் எழுதிவருகின்றார். இதுவரை இவரால் 650 சிறுகதைகளும், 10 புதினங்களும், 700 கட்டுரைகளும், 500 கவிதைகளும் எழுதப்பட்டுள்ளன. ஆங்கில மொழியிலும் அவ்வப்போது எழுதிவருகின்றார்.
# அ. சையத் இப்ராஹிம்

## எழுதியுள்ள நூல்கள்

ஹிமானா சையித் அவர்கள் இதுவரை 39 நூல்களை எழுதிவெளியிட்டுள்ளார்.
- சிறுகதைத் தொகுதிகள் 12
- புதினங்கள் 8
- மருத்துவ நூல்கள் 4
- கட்டுரை நூல்கள் 14
- கவிதை 01
# அ. சையத் இப்ராஹிம்

## பத்திரிகைத்துறை

தமிழ் நாட்டிலிருந்து நான்கு தசாப்த காலங்களாக வெளிவரும் நர்கீஸ் மாத இதழில் கௌரவ ஆசிரியராகப் பணியாற்றி வருகின்றார்.
# அ. சையத் இப்ராஹிம்

## வெளியீட்டுப் பணி

தமிழகத்தில் மல்லாரி பதிப்பக நிறுவனர் இவரே.
# அ. சையத் இப்ராஹிம்

## அங்கீகாரங்கள்

- சென்னை, மதுரை காமராசர், திருச்சி பாரதிதாசன் பல்கலைக்கழகங்களில் இவரின் இலக்கியங்களை இதுவரை ஐந்து ஆய்வு மாணவர்கள் ஆய்வு செய்து எம்.பில்.பட்டம் பெற்றுள்ளனர்.
- மதுரை காமராசர் பல்கலைக்கழகத்தில் செல்வி சண்முகவனம் எனும் மாணவி இவரின் இலக்கியத்தை ஆராய்ந்து பி.எச்.டி. பட்டம் பெற்றுள்ளார்.
- திருச்சி ஜமால் முகம்மது கல்லூரிப் பேராசிரியர் முகம்மது இக்பால் அவர்களும் இவரின் இலக்கியத்தை ஆராய்ந்து பி.எச்.டி. பட்டம் பெற்றார்.
- இவரது 'ருசி' சிறுகதைத் தொகுதி கேரள பல்கலைக் கழகத்தில் 1992 முதல் 1996 வரை முதுகலை மாணவர்களின் பாடத்திட்டத்தில் வைக்கப் பட்டிருந்தது.
- கேரள மேல்நிலைப்பள்ளி 11 வகுப்புப் பாடத்திட்டத்தில் இவரின் கோடுகள் கோலங்கள் நாவல் 2004 - 2006 சேர்க்கப்பட்டிருந்தது.
- இலங்கையில் எட்டாம் வகுப்புப் பாடநூலில் ஆணிவேர் சிறுகதை சேர்க்கப்பட்டுள்ளது.
- ஹிமானா சையத்தின் சிறுகதைகள் - ஓர் ஆய்வு - 250 பக்க ஆய்வு நூல், ஆய்வு: டாக்டர் ஆலிஸ், பாரதிதாசனார் பல்கலைப் பேராசிரியர் எழுதியுள்ளார்.
# அ. சையத் இப்ராஹிம்

## விருதுகள்

- தமிழ் மாமணி,
- பாரத் ஜோதி,
- சிறந்த குடிமகன்
# அ. சையத் இப்ராஹிம்

## பிறதுறை ஈடுபாடுகள்

- இலக்கியம், கல்வி, மருத்துவம், சமயம், தன்முனைப்பு போன்ற துறைகளில் சர்வதேச மேடைப் பேச்சாளர்
- சித்தார்கோட்டை முஹம்மதியா பள்ளிகளின் முன்னாள் தாளாளர் (1974- 1987)
- இந்திய மருத்துவ சங்கத்தின் இராமநாதபுரம் கிளை நிறுவனச் செயலர்
- சர்வதேச அளவில் 4 சிறுகதை, நாவல், கட்டுரை, கவிதைப் போட்டிகளை நடத்தியவர்
- சிங்கப்பூர் வசந்தம் சென்ட்ரல் தொலைக்காட்சித் தொடர் வசன எழுத்தாளர்
# அ. சையத் இப்ராஹிம்

## வெளியிணைப்பு

டாக்டர் ஹிமானா சையத் அவர்களுடன் நேர்காணல்
# எழுவான்கரை

எழுவான்கரை பிரதேசமானது மட்டக்களப்பு வாவிக்கு கிழக்குத்திசையில் அமைந்துள்ள நிலப்பரப்பாகும்.
# எழுவான்கரை

## அமைவிடம்

மட்டக்களப்பு வாவியானது மட்டக்களப்பு மாவட்டத்தை ஊடறுத்து வடக்குத் தெற்காக அமைந்துள்ளதுடன் அது மட்டக்களப்பு பிரதேசத்தினை இரு பிரிவுகளாக பிரிக்கின்றது. வாவியின் கிழக்கிப் பகுதியிலுள்ள நிலப்பரப்பே எழுவான்கரை பிரதேசம் என அழைக்கப்படுகிறது. கிழக்குப் பகுதியில் சூரியன் உதிப்பதால் (எழுவதால்) எழுவான்கரை என்று அழைக்கப்பட்டதாக கூறப்படுகிறது.  
மட்டக்களப்பு நகரம் மற்றும் அதனை அண்டிய பிரதேசங்கள் எழுவான்கரையினுள் அடங்கும். இப்பிரதேசத்தின் கிழக்கே கடலும், மேற்கே வாவியும் காணப்படுவதால், இயற்கை எழில் நிறைந்த பகுதியாகும்.
# எழுவான்கரை

## வாழ்வாதாரம்

எழுவான்கரை பிரதேசத்தின் அமைவிடம் காரணமாக இங்கு மீன்பிடித்தல் கைத்தொழில் கணிசமான அளவில் மேற்கொள்ளப்பட்டு வருகிறது. அத்துடன் மேட்டுநிலப் பயிர்களும் இங்கு பயிரிடப்படுகின்றன.
# படுவான்கரை

**படுவான்கரை** பிரதேசமானது மட்டக்களப்பு வாவிக்கு மேற்குத்திசையில் அமைந்துள்ள நிலப்பரப்பாகும்.
# படுவான்கரை

## அமைவிடம்

மட்டக்களப்பு வாவியானது மட்டக்களப்பு மாவட்டத்தை ஊடறுத்து வடக்குத் தெற்காக அமைந்துள்ளதுடன் அது மட்டக்களப்பு பிரதேசத்தினை இரு பிரிவுகளாக பிரிக்கின்றது. வாவியின் மேற்குப் பகுதியிலிள்ள நிலப்பரப்பே படுவான்கரை பிரதேசம் என அழைக்கப்படுகிறது. மேற்குப் பகுதியில் சூரியன் படுவதால் (மறைவதால்) படுவான்கரை என்று அழைக்கப் பட்டதாக கூறப்படுகிறது.
# படுவான்கரை

## வாழ்வாதாரம்

படுவான்கரைப் பிரதேசம் வளமிக்க விவசாய நிலத்தினைக் கொண்ட பகுதியாகும். அதனால் இப்பிரதேசத்தினை சேர்ந்தவர்கள் அதிகமாக விவசாயத்தினையே தமது பிரதான வாழ்வாதாரமாகக் கொண்டுள்ளனர். இங்கு அதிகமாக நெல் பயிரிடப்படுகிறது. மேலும் நிலக்கடலை, சோளம், பயறு போன்ற தானியங்களும், பல மரக்கறி வகைகளும் இப்பிரதேசத்தில் பயிரிடப்படுகின்றன.  
மந்தை வழர்ப்பும் இப்பிரதேசத்தில் காணப்படும் சிறப்பம்சமாகும். இங்கு பல ஆயிரக்கணக்கான ஏக்கர் பரப்பளவான காணிகள் இலங்கை அரசினால் மேய்ச்சல் நிலங்களாக பிரகடனப்படுத்தப்பட்டு, மந்தை வழர்ப்பிற்கு அரச அங்கீகாரமளிக்கப் பட்டுள்ளது.  
படுவான்கரை பிரதேசம் வாவியினால் எல்லையிடப் பட்டுள்ளதுடன், பல ஆறுகளும் ஏரிகளும் படுவான்கரை பிரதேசத்தினூடாக வந்து வாவியில் கலப்பதால் விவசாயத்திற்கு அடுத்ததாக இங்கு மீன்பிடித்தல் கைத்தொழில் கணிசமான அளவில் மேற்கொள்ளப்பட்டு வருகிறது.  
மட்டக்களப்பு மாவட்டத்திற்கு வருவாய் ஈட்டுவதில் படுவான்கரை பிரதேசத்தின் பங்கும் பெரியது.
# ஐஎன்எஸ் சக்ரா 2

**ஐஎன்எஸ் சக்ரா 2** (*INS Chakra 2*) அல்லது **கே-152 நெர்பா** (*K-152 Nerpa*, உருசிய மொழி: К-152 «Нерпа») என்பது 8,140 தொன்கள் எடையுள்ள 971 ஷ்சுக்கா- பி (நேட்டோ : அகுலா) ன் கீழ் உருவாக்கப்பட்ட அணு ஆற்றல் உடைய தாக்குதல் வகை நீர்மூழ்கிக் கப்பல் ஆகும். 1993 ஆம் ஆண்டு கப்பல் கட்டுமானப் பணி தொடங்கப்பட்டது. பின்னர் நிதிப்பிரச்சினையால் தற்காலிகமாக கட்டுமானம் நிறுத்தப்பட்டது. கே-152 நெர்பா அக்டோபர் 2008 ஆம் ஆண்டு அறிமுகப்படுத்தப்பட்டது. ரஷ்ய கடற்படையில் 2009 ஆம் ஆண்டின் இறுதியில் இணைந்தது. ஜனவரி 23, 2012 அன்று இதை இந்தியா 10 வருட குத்தகைக்கு எடுத்தது.
# ஐஎன்எஸ் சக்ரா 2

## இதனையும் காண்க

- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் கொச்சி
- ஐஎன்எஸ் சரயு (பி57)
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
- எச். எம். எஸ் பஞ்சாபி
- ராஜபுதன வகுப்பு அழிகலன்
# இந்திய விரைவுவழி

**விரைவுவழி** (expressway) என்பது அணுக்கம் கட்டுப்படுத்தப்பட்ட நெடுஞ்சாலையாகும். இங்கு அணுக்கம் என்பது எவ்வாறு பிற சாலைகளிலிருந்து போக்குவரத்து விரைவுவழிக்கு மாறுகிறது என்பதாகும்; சுங்க கட்டணத்துடன் குழம்பக் கூடாது. விரைவுவழிகள் சுங்கம் இன்றி இலவசச்சாலைகளாகவும் இருக்கலாம். விரைவுவழிக்கு செல்லவும் வெளியேறவும் சாலை வடிவமைப்பின்போதே தனி பக்கச்சாலைகள் அமைந்திருக்கும். இது மணிக்கு அதிகபட்சம் 120கீ.மீ வேகத்தில் செல்லும் வண்ணம் வடிவமைக்கப்பட்டிருக்கும். இதனால் விரைவாகச் செல்லும் போக்குவரத்திற்கு தடங்கலின்றி விரைவுவழிக்குள் செல்லவும் வெளியேறவும் இயலும். இந்தியப் போக்குவரத்து வலையமைப்பில் இவையே மிக உயர்ந்தநிலை சாலைகளாகும். இவை ஆறு அல்லது எட்டு தடவழிச் சாலைகளாக உள்ளன. இந்தியாவில் 600 கி.மீ. நீளமுள்ள விரைவு வழிகள் உள்ளன.  
இந்திய தேசிய நெடுஞ்சாலைகளில் ஏறத்தாழ சுங்கம் பெறும் நான்குவழி நெடுஞ்சாலைகள் உள்ளன; கட்டுப்படுத்தப்பட்ட அணுக்கம் இல்லாமையால் இவற்றை விரைவுவழிகள் என்ற கூறவியலாது. தற்போது பெரும் திட்டமொன்று இந்த நெடுஞ்சாலை வலையமைப்பை விரிவுபடுத்த திட்டமிடப்பட்டுள்ளது. இந்திய அரசும் மேலும் விரைவுவழிகளை 2022க்குள் சேர்த்திட திட்டமிட்டுள்ளது. இந்தச் சாலைகள் அணுக்கம் கட்டுப்படுத்தப்பட்டவையாகவும் நான்கு அல்லது ஆறு தடவழிகளைக் கொண்டவையாகவும் இருக்கும். நீள சாலைகள் அடுத்த மூன்று ஆண்டுகளில் வரவுள்ளன. இந்திய தேசிய நெடுஞ்சாலை ஆணையம் போன்றே *இந்திய தேசிய விரைவுவழி ஆணையம்* உருவாக்கிட நடுவண் அரசின் சாலைப் போக்குவரத்து மற்றும் நெடுஞ்சாலை அமைச்சகம் செயல்பாட்டைத் துவக்கி உள்ளது.
# இந்திய விரைவுவழி

## மாநிலங்கள் தோறும் விரைவுவழிகளின் தொகுப்பு

2023 மார்ச் மாத மாநிலங்கள்தோறும் இயங்கக்கூடிய விரைவுவழிகளின் பட்டியல்:
| மொத்தம் | 4,719&nbsp;km
(2932)mi | } |
| --- | --- | --- |
| உத்திரப்பிரதேசம் | 8 |  |
| மகாராட்டிரம் | 6 |  |
| இராசத்தான் | 3 |  |
| 7 |  |  |
| சத்தீசுகர் | 2 |  |
| கருநாடகம் | 5 |  |
| தெலுங்கானா | 2 |  |
| தமிழ்நாடு | 94.8&nbsp;km (58.9&nbsp;mi) | 2 |
| குசராத் | 1 |  |
| சார்கண்டு | 1 |  |
| பீகார் | 2 |  |
| மேற்கு வங்காளம் | 2 |  |
| தில்லி | 4 |  |
# இந்திய விரைவுவழி

## இயங்ககூடிய விரைவுவழிகளின் வகைகளின் நீளம்

| 1 | தேசிய விரைவுவழிகள் |
| --- | --- |
| 2 | மாநில விரைவுவழிகள் |
| 3 | சுற்றுச்சாலை விரைவுவழிகள் |
| **மொத்தம்** | } |
# இந்திய விரைவுவழி

## இயங்ககூடிய விரைவுவழிகளின் வகைகளின் நீளம்

### தேசிய அதிவேக நெடுஞ்சாலைகள்

ஏப்ரல் 2021 நிலவரப்படி, சாலைப் போக்குவரத்து மற்றும் நெடுஞ்சாலை அமைச்சகத்தால் எட்டு அதிவேக நெடுஞ்சாலைகள் தேசிய அதிவேக நெடுஞ்சாலையாக (NE) அறிவிக்கப்பட்டுள்ளன.  
| } |  |
| --- | --- |
| NE 1 | அகமதாபாத்–வதோதரா விரைவுவழி |
| NE 2 | கிழக்கு புறவழி விரைவுவழி(KGP) |
| NE 3 | தில்லி–மீரட் விரைவுவழி |
| NE 4 | தில்லி-மும்பை விரைவுவழி |
| NE 5 | தில்லி-அமிர்தசர்-கத்ரா விரைவுவழி |
| NE 5A | நகோதர்-அமிர்தசர் விரைவுவழிy |
| NE 6 | லக்னோ-கான்பூர் விரைவுவழி |
| NE 7 | பெங்களூர்–சென்னை விரைவுவழி |
| NE 8 | வாரணாசி-கொல்கத்தா விரைவுவழி |
| NE 9 | காரக்பூர்– மொரகரம் காரக்பூர்-சிலிகுரி பொருளாதார வழித்தடம் |
| NE 10 | கட்டிஹார்-கிசன்கஞ்சு-சிலிகுரி-குவகாத்தி விரைவுவழி |
# இந்தியப் போக்குவரத்து வலையமைப்பு

கீழ் அண்மையில் முடிக்கப்பட்ட ஒரு பகுதி]]  
**இந்தியப் போக்குவரத்து வலையமைப்பு** மொத்தம் 4.42&nbsp;மில்லியன்&nbsp;கிலோமீட்டர்கள் (2.059&nbsp;மில்லியன்&nbsp;மைல்கள்) நீளமுள்ள சாலைகளைக் கொண்டு உலகின் இரண்டாவது மிகப்பெரும் சாலை வலையமைப்பைக் கொண்டுள்ள நாடாகத் திகழ்கிறது. ஓர் சதுர கி.மீ. நிலப்பரப்பிற்கு 0.66 கி.மீ. சாலை என சாலை அடர்த்தி ஐக்கிய அமெரிக்காவின் நாடுகளினதை (0.65) விட சற்றே கூடுதலாகவும் சீனா (0.16) அல்லது பிரேசிலை விட (0.20) மிகக் கூடுதலாகவும் உள்ளது. 2002ஆம் ஆண்டு நிலவரப்படி இவற்றில் 47.3% சாலைகள் மட்டுமே நிலப்பாவப்பட்ட சாலைகளாகும்.
# கார்பன் இழை வலுவூட்டப்பட்ட பல்பகுதியம்

**கார்பன் இழை வலுவூட்டப்பட்ட பல்பகுதியம்** (Carbon-fiber-reinforced polymer) என்பது எடையில்லா மற்றும் வலுவான வலுவூட்டப்பட்ட இழை பல்பகுதியம் ஆகும். இது கார்பன் இழை கொண்டு தயாரிக்க படுகிறது. இதன் எடையில்லா தன்மையினால் அதிகமாக விமானங்களில் பயன்படுகிறது. இது பலவிதமான பயன்பாடுகளுக்காக பயன்படுகிறது. கார்பன் இழை வலுவூட்டப்பட்ட பல்பகுதியம் பந்தயங்களுக்கு பயன்படும் தானுந்துகளில் பயன்படுகிறது.
# விக்கிப்பீடியா:பேச்சுப் பக்கம் பின்தொடருபவர்

**பேச்சுப் பக்கம் பின்தொடருபவர்** அல்லது **விக்கிச்சிறுத்தை** (*Talk Page Stalker* அல்லது *WikiJaguar*) என்பவர் ஏனைய பயனர்களின் பயனர் பேச்சுப் பக்கங்களைக் கவனிப்புப் பட்டியல் மூலமாகக் கண்காணித்து வந்து, தான் நேரடியாகத் தொடர்புபடாத உரையாடல்களிலும் கருத்துகளைத் தெரிவிக்கும் பயனர் ஆவார்.
# விக்கிப்பீடியா:பேச்சுப் பக்கம் பின்தொடருபவர்

## விக்கிச்சிறுத்தைகளை அறிந்து கொள்ளுதல்

| நன்கறியப்பட்ட விக்கிச்சிறுத்தைகள் பின்வரும் பயனர் பெட்டியின் மூலம் தங்களை அடையாளப்படுத்திக் கொள்வார்கள். | **** |
| --- | --- |
| ==விக்கிச்சிறுத்தை விருது==
விக்கிச்சிறுத்தை விருதை வழங்குவதற்கு என்று உள்ளிட வேண்டும். |  |
# லோக் ஆயுக்தா

**லோக் ஆயுக்தா** ஊழலுக்கு எதிராக விசாரனை செய்யும் ஒரு மாநில நீதியமைப்பாகும்.
# லோக் ஆயுக்தா

## இந்திய மாநிலங்களில் லோக் ஆயுக்தா சட்டம்

- Lokayukta, ஆந்திரா
- Lokayukta, Assam
- Lokayukta, Bihar
- Lok Aayog Adhyadesh(ordinance), Chattisgarh
- Lokayukta, Delhi
- Lokayukta, Gujarat
- Lokayukta, Jharkhand
- Lokayukta, Haryana
- Lokayukta, Himachal Pradesh
- Lokayukta, Karnataka
- Lokayukta, Kerala
- Lokayukta, Madhya Pradesh
- Lokayukta, Maharashtra
- Lokpal, Orissa
- Lokpal, Punjab
- Lokayukta, Rajasthan
- Lokayukta, Uttarakhand - adopted from Uttar Pradesh
- Lokayukta, Uttar Pradesh
# பை மாறிலியின் அண்ணளவாக்கங்கள்

**பை மாறிலியின் அண்ணளவாக்கங்கள்** (*Approximations of <math>\pi</math>*) பற்றிய வரலாறு இந்தக் கட்டுரையில் குறிப்பிடப்பட்டுள்ளது. <math>\pi</math> இன் பெறுமானம் முதல் 50 தசம தானங்களுக்கு:-  
3.14159 26535 89793 23846 26433 83279 50288 41971 69399 37510
# பை மாறிலியின் அண்ணளவாக்கங்கள்

## ஆரம்ப வரலாறு

எகிப்தியர்கள் தமது கட்டடங்களைக் கட்டும்போது <math>\pi</math> இன் அண்ணளவான பெறுமானங்களைப் பயன்படுத்தியுள்ளனர். கிசாவின் பெரிய பிரமிட்டைக் கட்டும்போதும் அவை பயன்படுத்தப்பட்டுள்ளன. கிமு மூன்றாம் நூற்றாண்டில் ஆக்கிமிடீஸ் &nbsp;<&nbsp;<math>\pi</math>&nbsp;<&nbsp; என்று 96 பக்கங்களையுடைய ஒழுங்கான பல்கோணியை வரைந்ததன் மூலம் நிறுவியுள்ளார்.